CELEX: 62011CA0131
Language: sl
Date: 2012-11-15 00:00:00
Title: Zadeva C-131/11: Sodba Sodišča (prvi senat) z dne 15. novembra 2012 (predlog za sprejetje predhodne odločbe Finanzgericht Düsseldorf – Nemčija) – Pfeifer & Langen KG proti Hauptzollamt Aachen (Kmetijstvo — Uredba (EGS) št. 1443/82 — Člen 3(4) — Uporaba sistema kvot v sektorju sladkorja — Presežna količina sladkorja, ki so jo organi države članice ugotovili pri naknadnem pregledu pri proizvajalcu — Upoštevanje tega presežka pri določitvi končne proizvodnje v tržnem letu, v katerem je ugotovljena razlika)

12.1.2013   
            
            
               SL
            
            
               Uradni list Evropske unije
            
            
               C 9/11
            
         Sodba Sodišča (prvi senat) z dne 15. novembra 2012 (predlog za sprejetje predhodne odločbe Finanzgericht Düsseldorf – Nemčija) – Pfeifer & Langen KG proti Hauptzollamt Aachen
   (Zadeva C-131/11) (1)
   
   (Kmetijstvo - Uredba (EGS) št. 1443/82 - Člen 3(4) - Uporaba sistema kvot v sektorju sladkorja - Presežna količina sladkorja, ki so jo organi države članice ugotovili pri naknadnem pregledu pri proizvajalcu - Upoštevanje tega presežka pri določitvi končne proizvodnje v tržnem letu, v katerem je ugotovljena razlika)
   2013/C 9/16
   Jezik postopka: nemščina
   
      Predložitveno sodišče
   
   Finanzgericht Düsseldorf
   
      Stranki v postopku v glavni stvari
   
   
      Tožeča stranka: Pfeifer & Langen KG
   
      Tožena stranka: Hauptzollamt Aachen
   
      Predmet
   
   Predlog za sprejetje predhodne odločbe – Finanzgericht Düsseldorf – Razlaga člena 3(4) Uredbe Komisije (EGS) št. 1443/82 z dne 8. junija 1982 o podrobnih pravilih za uporabo sistema kvot v sektorju sladkorja (UL L 158, str. 17) – Presežne količine izoglukoze, ki so jih organi države članice naknadno ugotovili pri pregledu – Morebitno upoštevanje tega presežka pri določitvi končne proizvodnje v tržnem letu, v katerem je presežek ugotovljen
   
      Izrek
   
   Člen 3(4) Uredbe Komisije (EGS) št. 1443/82 z dne 8. junija 1982 o podrobnih pravilih za uporabo sistema kvot v sektorju sladkorja, kakor je bila spremenjena z Uredbo Komisije (ES) št. 392/94 z dne 23. februarja 1994, je treba razlagati tako, da se ne uporablja, kadar nacionalni organi pri naknadnem pregledu pri proizvajalcu ugotovijo presežno količino sladkorja, če gre za presežno količino sladkorja C.
   
      (1)  UL C 179, 18.6.2011.